Illum il-Kunsill approva konklużjonijiet dwar il-Libanu, li fihom jinnota bi tħassib dejjem jikber il- kriżi finanzjarja, ekonomika, soċjali u politika serja li rabbiet l-għeruq fil-pajjiż u li ġiet aggravata mill- pandemija tal-COVID-19 u l- isplużjoni tal-4 ta' Awwissu fil-port ta' Bejrut. Il-konklużjonijiet itennu l- appoġġ qawwi tal-UE għall-poplu tal-Libanu f'dan l-istadju kruċjali. Il-konklużjonijiet jappellaw lill-partijiet ikkonċernati u l-forzi politiċi Libaniżi kollha biex jappoġġaw il- formazzjoni urġenti ta' gvern kredibbli, responsabbli u xprunat mill-missjoni fil-Libanu, li kapaċi jimplimenta r- riformi meħtieġa . Huma jistabbilixxu wkoll ir-riformi meħtieġa biex tiġi indirizzata l-kriżi tal-Libanu u jenfasizzaw li l-proċess ta' riforma jeħtieġ li jkun inklużiv u jinvolvi lin-nisa, iż-żgħażagħ, is-soċjetà ċivili u s-settur privat sabiex tinkiseb mill-ġdid il- fiduċja tal-poplu Libaniż . Il-konklużjonijiet jisħqu li l-UE ser tkompli tipprovdi appoġġ għal irkupru li jiffoka fuq in-nies fil-Libanu . Għal dak il-għan, l-UE nediet, flimkien man-Nazzjonijiet Uniti u l-Bank Dinji, '' Qafas ta' Riforma, Irkupru u Rikostruzzjoni '' biex ''jinbena mill-ġdid Libanu aħjar'' iggwidat mill-prinċipji tat-trasparenza, l-inklużjoni u r-responsabbiltà. Madankollu, flimkien ma' rkupru li jiffoka fuq in-nies, l-assistenza sostanzjali tal-UE għar-rikostruzzjoni ta' Libanu demokratiku, trasparenti, inklużiv u prosperu ser tibqa' bil-kondizzjoni ta' progress tanġibbli fir-riformi meħtieġa. Konklużjonijiet tal-Kunsill dwar il-Libanu, 7 ta' Diċembru 2020 Din ir-riżorsa bħalissa hi disponibbli biss bil-lingwa jew il-lingwi li ġejjin: "Inħeġġu lill-istati membri jintensifikaw l-appoġġ tagħhom lil-Libanu" - ittra konġunta tal-President Michel u l-President von der Leyen lill-membri tal-Kunsill Ewropew (stqarrija għall-istampa, 6 ta' Awwissu 2020) "In-nies fil-Libanu jistgħu jistrieħu fuq l-Unjoni Ewropea" - stqarrija għall-istampa wara ż-żjara tal-President Charles Michel f'Bejrut (stqarrija għall-istampa 8 ta' Awwissu 2020) Delegazzjoni tal-Unjoni Ewropea għal-Libanu Ara l-paġna tal-laqgħa